《孟冬二十八迅雷雨无自朝及午歌以纪之》
明代·郭之奇

龙战于野血玄黄，孟冬之月本无阳。老阴窃位恣翱翔，纷纷雨无挟风狂。

天在山中迷四方，山下有雷似触羊。虩虩终朝孰可当，震惊百里匕为丧。

我闻二日冰始藏，凌阴不固阴跳梁。我闻正月忧繁霜，民之讹言亦孔将。

古往今来变复常，眇视跛履曷能长。未闻宇宙一痍疮，举目山河尽茫茫。

长矢射天天血囊，利矛斫地地无房。川移岳徙罢堤防，乾赢坤馁避锋铓。

谁为君子独乘刚，苏苏索索自低昂。舒心卷意俟春王，风雷相益雨如浆。

手挈玄冥割大荒，四海重瞻日月光。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。